Foto: Tashqi ishlar vazirligi Rossiyaning «TASS» axborot agentligi O‘zbekiston Tashqi ishlar vazirligiga Toshkentda bo‘lib o‘tishi rejalashtirilgan Afg‘oniston bo‘yicha xalqaro konferensiyaga oid savol yo‘lladi. Bu haqda TIV axborot xizmati xabar bermoqda. Savolda AQSh Davlat departamenti rahbariyatidagi o‘zgarishlar munosabati bilan Afg‘oniston bo‘yicha xalqaro konferensiyada ishtirok etadigan AQSh delegatsiyasi tarkibida o‘zgarishlar yuz berganiga oydinlik kiritish so‘ralgan. O‘zbekiston TIV javobida aytilishicha, AQShning Toshkentdagi elchixonasi Afg‘oniston bo‘yicha xalqaro konferensiyada AQSh delegatsiyasiga Davlat kotibining siyosiy masalalar bo‘yicha o‘rinbosari Tomas Shennon rahbarlik qilishi haqida rasman ma’lum qilgan. Shuningdek, Toshkent forumida Yaponiya tashqi ishlar vazirining maxsus yordamchisi, elchi Hiroshi Takahashi boshchiligidagi delegatsiya ham ishtirok etishini aytiladi.